Eron Afg‘onistonda tinchlik o‘rnatishga intilayotgan har qanday hukumat bilan hamkorlik qilishga tayyor. Bu haqda 23 avgustda Eron prezidenti Ibrohim Raisiy Avstriya kansleri Sebastyan Kurs bilan telefon orqali muloqot chog‘ida ma’lum qildi. Foto: AP “Eron Afg‘onistonda tinchlik va xavfsizlikni o‘rnatish uchun sa’y-harakatlarni davom ettirmoqda”, – deya Raisiy so‘zlarini keltirib o‘tdi uning matbuot xizmati. – Biz ushbu mamlakatda tinchlik va osoyishtalikni o‘rnatish uchun javobgarlikni his qiluvchi har qanday hukumat bilan hamkorlik qilishga tayyormiz”. “Tolibon” jangarilari 15 avgustda Kobulga jangsiz kirdi va bir necha soat ichida shahar ustidan to‘liq nazorat o‘rnatdi. Afg‘oniston prezidenti Ashraf G‘ani qon to‘kilishining oldini olish maqsadida mamlakatni tark etdi. Respublika vitse-prezidenti Amrulla Solih prezident yo‘q bo‘lgan sharoitda o‘zini davlat rahbari deb e’lon qilib, “Tolibon”ga qurolli qarshilik ko‘rsatishga chaqirdi.